ประจำเดือนมา1อาทิตแล้วค่ะ ล้ะอีกไม่กี่เดือนจะถอดยาฝั่งคุมดำเนิดออกแล้ว เพราะครบกำหนด อยากทราบว่าปกติหรือป่าวค่ะ หรือต้องพบแพทย์ให้ยาปรับฮอร์โมนค้ะ
สวัสดีค่ะ ผลข้างเคียงของยาฝังคุมกำเนิด อาจทำให้มีเลือดออกผิดปกติได้ ดังนั้นหากก่อนนั้นไม่มีเลือดออก และต่อมามีเลือดออกดังกล่าว ก็อาจเป็นผลของยาฝังคุมกำเนิดได้ อย่างไรก็ตาม แนะนำให้สังเกตเลือดที่ออกไปก่อน หากออกมาในปริมาณเล็กน้อย หรือมาแบบกะปริดกะปรอย คือมาบ้างเป็นบางวัน และไม่มีปวดท้องน้อย ก็ไม่อันตรายแต่อย่างใด อาจไม่จำเป็นต้องทานยาปรับฮอร์โมนแต่หากมีเลือดออกทุกวันนานติดต่อกันมากกว่า 2 สัปดาห์ขึ้นไป หรือมีเลือดในปริมาณมาก มีปวดท้องน้อยมาก แนะนำควรไปพบแพทย์เพื่อตรวจว่าเกิดจากสาเหตุอื่นหรือไม่ เช่น เกิดการตั้งครรภ์ขึ้น มีติ่งเนื้อในเยื่อบุโพรงมดลูกมีการติดเชื้อในโพรงมดลูก เป็นต้น